**Ministru kabineta noteikumu projekta**

**"Grozījums Ministru kabineta 2014.gada 11.februāra noteikumos Nr.95 "Noteikumi par nodokļu un citu maksājumu reģistrēšanas**

**elektronisko ierīču un iekārtu tehniskajām prasībām""**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma "Par nodokļiem un nodevām" 28.1panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 11.februāra noteikumi Nr.95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām" (turpmāk – Ministru kabineta noteikumi Nr.95) paredz, ka hibrīda kases aparātiem un kases sistēmām ar 2015.gada 1.jūliju tiek ieviestas jaunas, stingrākas tehniskās prasības.  Ņemot vērā vienošanos ar kases aparātu lietotājiem un apkalpojošiem dienestiem par nepieciešamību precizēt Ministru kabineta noteikumos Nr.95 noteiktās jaunās tehniskās prasības, šobrīd tiek izstrādāts grozījumu projekts Ministru kabineta noteikumos Nr.95, kuru izdošana paredzēta 2015.gada sākumā.  Ievērojot plānotos precizējumus Ministru kabineta noteikumos Nr.95 noteiktajām jaunajām tehniskajām prasībām, ir nepieciešams nodrošināt kases aparātu lietotājiem tiesības Valsts ieņēmumu dienestā turpināt reģistrēt spēkā esošajām tehniskajām prasībām atbilstošus kases aparātus ar elektronisko kontrollenti un kases sistēmas.  Tādējādi ir nepieciešams pagarināt pašreizējām prasībām atbilstošo kases aparātu ar elektronisko kontrollenti un kases sistēmu reģistrēšanas beigu termiņu Valsts ieņēmumu dienestā, kas šobrīd ir noteikts 2014.gada 31.decembrī.  Noteikumu projekts paredz termiņu, līdz kuram Valsts ieņēmumu dienestā drīkst reģistrēt kases aparātus ar elektronisko kontrollenti un kases sistēmas, kas atbilst šobrīd spēkā esošajām tehniskajām prasībām, pagarināt līdz 2015.gada 30.jūnijam |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kases aparātu lietotāji un apkalpojošie dienesti.  Valsts ieņēmumu dienestā reģistrēto apkalpojošo dienestu skaits – 109 apkalpojošie dienesti |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada tiešu ietekmi uz administratīvā sloga palielinājumu vai samazinājumu |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādājot noteikumu projektu, ir notikušas diskusijas ar nevalstiskajām organizācijām. |
| 2. | Sabiedrības līdzdalība projekta izstrādē | Notikušas diskusijas ar nevalstiskajām organizācijām, tajā skaitā Latvijas Kases aparātu un sistēmu apkalpojošo dienestu, tirgotāju un ražotāju asociāciju, to viedoklis ņemts vērā |
| 3. | Sabiedrības līdzdalības rezultāti | Nevalstiskās organizācijas noteikumu projektu atbalsta |
| 4. | Saeimas un ekspertu līdzdalība | Nav attiecināms |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts ieņēmumu dienesta funkcijas netiks mainītas  Nav nepieciešams veidot jaunas institūcijas.  Nav nepieciešama esošu institūciju likvidācija vai reorganizācija |
| 3. | Cita informācija | Nav |

III, IV un V sadaļa – projekts šīs jomas neskar.

Finanšu ministrs J.Reirs

25.11.2014. 15.31

465

Kalniņa

67122040, [Agate.Kalnina@vid.gov.lv](mailto:Agate.Kalnina@vid.gov.lv)